[pic] | KOMISIJA EVROPSKIH SKUPNOSTI |

Bruselj, 12.12.2007

COM(2007) 802 konč.

2007/0281 (CNS)

Predlog

UREDBA SVETA

o spremembi Uredbe (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) glede nacionalnih kvot za mleko

(predložila Komisija)

OBRAZLOŽITVENI MEMORANDUM

Junija 2003 je Svet sprejel dogovor o številnih spremembah politike mlekarstva EU v okviru reforme SKP 2003. Ta reforma je okrepila spremembe, ki so bile dogovorjene v Agendi 2000, in bi se morala izvajati več let.

Prvotni predlog Komisije za reformo 2003 je vključeval 2-odstotno povečanje kvote poleg povečanj, ki so bila dogovorjena že v Agendi 2000. Vendar je v kompromisu iz junija 2003 Svet podal naslednjo izjavo: „ Trenutno se ne bo odločalo o dodatnem povečanju kvot v letih 2007 in 2008. Ko bo reforma v celoti izpeljana, bo Komisija predstavila poročilo o možnostih na trgu, na podlagi katerega bo sprejeta odločitev.“

Ob upoštevanju dinamičnega razvoja dogodkov na trgu mleka in mlečnih proizvodov v tem letu in dejstva, da je 1. aprila 2008 v 11 državah članicah v okviru reforme 2003 treba izvesti le še povečanje kvote v višini 0,5 %, je ustrezno, da se v tem času izvede analiza trga, ki jo je zahteval Svet. Analiza je vključena v poročilo o možnostih na trgu v sektorju mleka in mlečnih proizvodov, ki je priloženo temu predlogu. Poročilo obravnava vprašanje, ali v primeru, da se nacionalne kvote razširijo na vseh 27 držav članic, trg ponuja dovolj možnosti za oskrbo z dodatnimi količinami mleka, ne da bi to povzročilo kratkoročno in/ali srednjeročno povišanje javne podpore.

V poročilu je ugotovljeno, da so možnosti tako na trgu EU kot svetovnem trgu ugodne, analiza, izvedena v zvezi 2-odstotnim povišanjem proizvodnje mleka v EU, pa kaže, da trg ponuja realne možnosti za te dodatne količine.

Na poziv Sveta Komisija zagotavlja osnovo, na podlagi katere se lahko sprejme odločitev o povečanju kvot, in sklepa, da se 2-odstotno povišanje, ki je bilo prvotno predlagano kot del reforme 2003, lahko izvaja od kvotnega obdobja za mleko 2008/2009 naprej. Skladno s tem se oblikuje predlog za takšno povečanje.

2007/0281 (CNS)

Predlog

UREDBA SVETA

o spremembi Uredbe (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) glede nacionalnih kvot za mleko

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije[1],

ob upoštevanju mnenja Evropskega parlamenta[2],

ob upoštevanju naslednjega:

1. Priloga IX k Uredbi Sveta (ES) št. 1234/2007[3] (Uredba o enotni SUT) določa nacionalne kvote za mleko za sedem dvanajstmesečnih obdobij, ki se začnejo s 1. aprilom 2008 v sistemu kvot za mleko za omejevanje proizvodnje.

2. Člen 66(3) Uredbe (ES) št. 1234/2007 določa, da se navedene kvote določijo brez poseganja v morebitni pregled v luči splošnih razmer na trgu in posebnih pogojev, ki obstajajo v določenih državah članicah.

3. Svet je zahteval, da Komisija izdela poročilo o možnostih na trgu, potem ko se reforme 2003 skupne ureditve trga z mlekom in mlečnimi proizvodi v celoti izvedejo, da se oceni ustreznost dodelitve dodatnih kvot.

4. Poročilo je sestavljeno[4] in iz njega se sklepa, da sedanji položaj trga Skupnosti in svetovnega trga ter njun predvideni položaj v obdobju do leta 2014 upravičuje dodatno povečanje kvot za 2 %, da se omogoči proizvodnja večjih količin mleka v Skupnosti za zadostitev novim zahtevam trga po mlečnih proizvodih.

5. Zato je ustrezno, da se od 1. aprila 2008 za 2 % povečajo kvote vseh držav članic, kot je prikazano v Prilogi IX Uredbe (ES) št. 1234/2007.

6. Uredbo (ES) št. 1234/2007 je zato treba ustrezno spremeniti –

SPREJEL NASLEDNJO UREDBO:

Člen 1

Točka 1 Priloge IX k Uredbi (ES) št. 1234/2007 se nadomesti z besedilom Priloge k tej uredbi.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

1. Nacionalne kvote

Država članica | Količina (v tonah) |

Belgija | 3 427 288,740 |

Bolgarija | 998 580,000 |

Češka | 2 792 689,620 |

Danska | 4 612 619,520 |

Nemčija | 28 847 420,391 |

Estonija | 659 295,360 |

Irska | 5 503 679,280 |

Grčija | 836 923,260 |

Španija | 6 239 289,000 |

Francija | 25 091 321,700 |

Italija | 10 740 661,200 |

Ciper | 148 104,000 |

Latvija | 743 220,960 |

Litva | 1 738 935,780 |

Luksemburg | 278 545,680 |

Madžarska | 2 029 861,200 |

Malta | 49 671,960 |

Nizozemska | 11 465 630,280 |

Avstrija | 2 847 478,469 |

Poljska | 9 567 745,860 |

Portugalska | 1 987 521,000 |

Romunija | 3 118 140,000 |

Slovenija | 588 170,760 |

Slovaška | 1 061 603,760 |

Finska | 2 491 930,710 |

Švedska | 3 419 595,900 |

Združeno kraljestvo | 15 125 168,940 |

FINANČNI IZKAZ |

1. | PRORAČUNSKA POSTAVKA 05 02 12 | ODOBRENA PRORAČUNSKA SREDSTVA: 167 000 000 EUR. |

2. | NAZIV: Predlog za Uredbo Sveta o spremembi Uredbe (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) glede nacionalnih kvot za mleko. |

3. | PRAVNA PODLAGA: Člen 37 Pogodbe. |

4. | CILJI: Povečanje kvot za mleko za 2 % dne 1. aprila 2008, da se omogoči proizvodnja zadostnih količin mleka v Evropski uniji. |

5. | FINANČNE POSLEDICE | 12-MESEČNO OBDOBJE (milijoni EUR) | TEKOČE PRORAČ. LETO 2008 (milijoni EUR) | NASLEDNJE PRORAČUNSKO LETO 2009 (milijoni EUR) |

5.0 | ODHODKI – KI BREMENIJO PRORAČUN ES (NADOMESTILA/INTERVENCIJE) | p.m. | p.m. | p.m. |

5.1 | PRIHODKI – LASTNA SREDSTVA ES (DAJATVE/CARINE) | – | – | – |

2010 | 2011 | 2012 | 2013 |

5.0.1 | PREDVIDENI ODHODKI | p.m. | p.m. | p.m. | p.m. |

5.1.1 | PREDVIDENI PRIHODKI | – | – | – | – |

5.2 | METODA IZRAČUNA – |

6.0 | ALI SE PROJEKT LAHKO FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA? | DA NE |

6.1 | ALI SE PROJEKT LAHKO FINANCIRA IZ PRENOSA MED POGLAVJI TEKOČEGA PRORAČUNA? | DA NE |

6.2 | ALI BO POTREBNA DOPOLNITEV PRORAČUNA? | DA NE |

6.3 | ALI BO TREBA ODOBRENA PRORAČUNSKA SREDSTVA VNESTI V PRIHODNJE PRORAČUNE? | DA NE |

OPOMBE: 1) Predlog ne vpliva na upravne odhodke. 2) Glede na analizo učinka 2-odstotnega povečanja kvot za mleko z uporabo modela AGLINK Organizacije za ekonomsko sodelovanje in razvoj, se bo povečana mlečna proizvodnja v veliki meri porabila na notranjih trgih, tržne cene EU pa bodo ostale nad stopnjami intervencijskih cen. Zato ne bo treba ponovno uvesti pomoči za odprodajo na notranjem trgu. Glede izvoza model AGLINK ocenjuje, da bi EU po povečanju kvote lahko ponovno pridobila nekaj količin na izvoznih trgih tretjih držav. Ne pričakuje se, da bodo povečane količine vplivale na cene na svetovnem trgu tako, da bi bilo treba ponovno uvesti izvozno nadomestilo. Pričakuje se celo, da se bodo povečane kvote v celoti proizvedle. Če se to ne bi zgodilo, bodo spremembe v zvezi z izvoženimi količinami manj pomembne od rezultata modela, kot je navedeno v Prilogi II poročila o možnostih na trgu mleka in mlečnih izdelkov. |

[1] UL C ..., …, str. ….

[2] UL C ..., …, str. ….

[3] UL L 299, 16.11.2007, str. 1.

[4] COM(2007) …